section_heading: Organiziranje obrane
paragraph_text: Dana 11. travnja traje napad JNA na Čitluk, a u Livnu i Širokom Brijegu su oglašene zračne uzbune. Istoga dana, JNA ulazi u Modriču i vrši topničke napade na Foču. Grupa pod vodstvom Murata Šabanovića zauzima hidroelektranu u Višegradu i prijeti dizanjem brane u zrak ako JNA ne prestane s napadima na Višegrad i ne dopusti evakuaciju stanovništva iz grada. Tog dana, Predsjedništvo RBiH donijelo je Ukaz o potčinjavanju svih jedinica TO-a BiH do 15. travnja 1992., dana koji se smatra utemeljenjem Armije Republike Bosne i Hercegovine, iako je ime promijenjeno u lipnju 1992. One jedinice, koje se ne jave do tog datuma, smatrat će se nelegalnim. 14. travnja, zauzeto je skladište TO-a Dervente i predano TO-u BiH, zatvorena je međunarodna zračna luka Sarajevo.